এখন আসলে এককের যুগ। ব্যক্তি নিজেই একশ। জুটির দিন তাই বলা যায় শেষ। গত শতাব্দীর প্রায় শেষ দিক থেকে ছবির কাহিনিতে ব্যাপক পরিবর্তন এসেছে। প্রেমের কাহিনি নিয়ে নায়ক-নায়িকার যৌথ আবেগ তৈরির বদলে একক ব্যক্তির ভূমিকা এখন প্রধান। ঢাকায় ফারহানা মিলি ও চঞ্চল চৌধুরীর একটি রোম্যান্টিক ছবি বড় ধরনের আর্থিক সাফল্য পেলেও তাদের কারো সেভাবে রোম্যান্টিক ইমেইজ গড়ে ওঠেনি। তাই দর্শকের কাছে তারা ঐ ছবির বাইরে আর জুটি নন। মুম্বাইয়ের হালের ‘বাহুবলি’ প্রেমের কাহিনি হলেও সেখানে নায়িকার কোনো প্রভাব তৈরির সুযোগ নেই। যা করেন ঐ নায়কই। তাই এখানে তাদের জুটি করে কেউ দেখে না। নায়কের বাহাদুরি বা ত্যাগই যেন প্রধান উপাদান।